Дзесяціна (мера плошчы)

Дзесяці́на — састарэлая руская пазямельная мера, вядомая з канца XV стагоддзя. Назва паходзіць ад першапачатковага спосабу вызначэння памеру адзінкі: квадрата з бакамі, якія раўняліся 1/10 вярсты.

 Гісторыя 
Першапачаткова дзесяціна вымяралася дзвюма чвэрцьмі і ўяўляла сабой квадрат з бакамі ў 1/10 вярсты. Плошча такой дзесяціны складала 2500 квадратных сажняў. Межавой інструкцыяй 1753 года памер казённай дзесяціны быў вызначаны ў 2400 квадратных сажняў (каля 1,0925 га).

У XVIII — пачатку XX стагоддзя ўжываліся таксама іншыя разнавіднасці гэтай меры:
 Гаспадарчая (касая) дзесяціна — 3200 квадратных сажняў (памер 80 × 40).
 Гаспадарчая круглая дзесяціна — 3600 квадратных сажняў (памер 60 × 60).
 Сотенная дзесяціна — 10 000 квадратных сажняў (памер 100 × 100).
 Бахчавая дзесяціна — 800 квадратных сажняў (памер 80 × 10).

Пасля Кастрычніцкай рэвалюцыі, у сувязі з пераходам да метрычнай сістэмы мер паводле дэкрэта СНК РСФСР ад 14 верасня 1918 года, прымяненне дзесяціны было абмежавана. З 1 верасня 1927 года выкарыстанне гэтай адзінкі было цалкам забаронена.

 Крыніцы 

 Літаратура 




Катэгорыя:Адзінкі вымярэння плошчы
Катэгорыя:Руская сістэма мер